బిసిసిఐ అధ్యక్షుడు అనురాగ్‌కు హెచ్చరిక
 
న్యూఢిల్లీ: భారత క్రికెట్‌ నియంత్రణ మండలి(బిసిసిఐ) అధ్యక్షుడు అనురాగ్‌ ఠాకూర్‌ను దేశ అత్యున్నత న్యాయస్థానం కఠినంగా హెచ్చరించింది.కాగా అసత్య ప్రమాణం చేసినట్లు రుజువైతే జైలుకు తప్పదని,ముందుగానే క్షమాపణలు చెప్పాలని తీవ్రంగా వ్యాఖ్యానించింది.జస్టిస్‌ లోథా కమిటీ వర్సెస్‌ బిసిసిఐ కేసు సుప్రీంకోర్టులో గురువారం విచారణకు వచ్చింది.వాదనల తరువాత ప్రధాన న్యాయమూర్తి టిఎస్‌ ఠాకూర్‌ విచారణను జనవరి 3కు వాయిదావ వేశారు.ఆ మరునాడు ప్రధాన న్యాయమూర్తి పదవీ కాలం ముగుస్తుండటం గమనార్హం.కాగా లోథా కమిటీ సంస్కరణల అమలును అడ్డుకునేందుకు తాత్సారం చేసేందుకు అనురాగ్‌ ఠాకూర్‌ సుప్రీంకోర్టులో అసత్య ప్రమాణం చేశారని అమికన్‌ క్యూరీ గోపాల్‌ సుబ్రమణ్యం వాదించారు.
సంస్కరణల అమలు,సుప్రీం కోర్టు ఉత్తర్వులు క్రికెట్‌ బోర్టులో జోక్యం కిందకు వస్తుందా? బిసిసిఐ సభ్యత్వాన్ని ఐసిసి రద్దు చేస్తుందా? తెలుసుకుని ప్రమాణ పత్రందాఖలు చేయాలని సుప్రీంకోర్టు అక్టోబరులో ఆదేశించినపుడు అనురాగ్‌ అబద్దాలు చెప్పారని సుబ్రమణ్యం పేర్కొన్నారు.కాగా జోక్యం, రద్దు గురించి ఇంతకు ముందు ఐసిసి సంప్రదించాఆర అని కూడా సుప్రీం ప్రశ్నించింది. కాగా తాను ఐసిసిని లేఖ ఇవ్వాలని అడగలేదని,సంస్కరణల అమలు ప్రభుత్వ జోక్యం కిందకు వస్తుందా? రాదా అన్నది స్పష్టత ఇవ్వాలని ఐసిసి చైర్మన్‌ మనోహర్‌ను కోరినట్లు అనురాగ్‌ అఫిడవిట్‌లో పేర్కొన్నాడు.
కాగా ఈ నేపథ్యంలో అనురాగ్‌ తనను ఈ అంశంపై ప్రశ్నించలేదని,మనోహర్‌ వివరించాడని అమిన్‌క్యూరీ గోపాల్‌ సుబ్రమణ్యం సుప్రీంకోర్టుకు తెలిపారు.ఇది సంస్కరణల అమలును అడ్డుకోవడమే అన్నారు.
ఈ వాదనతో ఏకీభవించిన ప్రధాన న్యాయమూర్తి టిఎస్‌ ఠాకూర్‌ అసత్య ప్రమాణం దాఖలు చేసినట్లు రుజువైతే శిక్ష తప్పదని,జైలుకుతప్ప ఈ దేశంలో ఎక్కడికి వెళ్లలేరని కఠినంగా హెచ్చరించింది.కేంద్ర హోంశాఖ మాజీ కార్యదర్శి పిళ్లై బోర్డు పరిశీలకుడిగా అత్యున్నత పరిపాలన కమిటిని ఏర్పాటు చేయాలన్న అమికన్‌ క్యూరి గోపాల్‌ సుబ్రమణ్యం సూచనను బిసిసిఐ తోసి పుచ్చింది.కాగా భారత క్రికెట్‌ను నిర్వహించగల,నియంత్రించ గల సమర్థులని భావించిన వారి పేర్లను వారంలోగా తెలియజేయాలని సుబ్రమణ్యం బిసిసిఐ తెలిపారు.బోర్డు పరిశీలకుడి అంశం లోథా కమిటీ గతంలోనే సుప్రీంకు విన్నివించిన సంగతి తెలిసిందే.